Musca lui Mike Pence "l-a vizitat" pe președintele Venezuelei. Cum a reacționat Nicolás Maduro. .
Preşedintele Venezuelei a glumit pe seama unei muşte care zbura în biroul său. Nicolás Maduro a spus că respectiva este musca lui Mike Pence. Musca lui Pence a devenit virală după întâlnirea celor doi candidaţi la funcţia de vicepreşedinte al SUA.
Întâlnirea preşedintelui Venezuelei cu doi dintre miniştrii săi a beneficiat de un oaspete-surpriză. O muscă a intrat în biroul lui Nicolás Maduro şi l-a trimis cu gândul la Mike Pence.Dezbaterea de săptămâna trecută dintre Mike Pence şi Kamala Harris, candidaţi la postul de vicepreşedinte al Statelor Unite ale Americii, a trecut în plan secund, după ce o muscă s-a aşezat pe părul alb al lui Pence.BBC a spus chiar că musca lui Pence a devenit mai cunoscută decât însuşi candidatul la postul de vicepreşedinte al SUA. "Este o muscă aici, musca lui Mike Pence a venit aici, la Miraflores, zboară de jur împrejur, musca lui Mike Pence zboară pe aici, vrea să se lipească de capul meu, nu, nu, nu, nu, nu, zboară, du-te acasă!", a reacționat președintele Venezuelei.